CELEX: 32011D0218
Language: lv
Date: 2011-03-09 00:00:00
Title: 2011/218/ES: Padomes Lēmums ( 2011. gada 9. marts ) par to, lai noslēgtu Nolīgumu starp Eiropas Savienību un Fēru salu valdību par zinātnisku un tehnoloģisku sadarbību, ar ko Fēru salas iesaista Savienības Septītajā pamatprogrammā pētniecībai, tehnoloģiju attīstībai un demonstrējumu pasākumiem (2007.–2013. gads)

7.4.2011   
            
            
               LV
            
            
               Eiropas Savienības Oficiālais Vēstnesis
            
            
               L 93/1
            
         PADOMES LĒMUMS
   (2011. gada 9. marts)
   par to, lai noslēgtu Nolīgumu starp Eiropas Savienību un Fēru salu valdību par zinātnisku un tehnoloģisku sadarbību, ar ko Fēru salas iesaista Savienības Septītajā pamatprogrammā pētniecībai, tehnoloģiju attīstībai un demonstrējumu pasākumiem (2007.–2013. gads)
   (2011/218/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 186. pantu saistībā ar 218. panta 6. punkta a) apakšpunkta v) punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:
   
               (1)
            
            
               Komisija Savienības vārdā ir noslēgusi sarunas par Nolīgumu ar Fēru salu valdību par zinātnisku un tehnoloģisku sadarbību, ar ko Fēru salas iesaista Savienības Septītajā pamatprogrammā pētniecībai, tehnoloģiju attīstībai un demonstrējumu pasākumiem (2007.–2013. gads) (turpmāk “nolīgums”).
            
         
               (2)
            
            
               Minēto nolīgumu pušu pārstāvji parakstīja Briselē 2010. gada 3. jūnijā, un līdz tā noslēgšanai nolīgumu no 2010. gada 1. janvāra piemēro provizoriski.
            
         
               (3)
            
            
               Nolīgums būtu jānoslēdz Savienības vārdā,
            
         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nolīgums starp Eiropas Savienību un Fēru salu valdību par zinātnisku un tehnoloģisku sadarbību, ar ko Fēru salas iesaista Savienības Septītajā pamatprogrammā pētniecībai, tehnoloģiju attīstībai un demonstrējumu pasākumiem (2007.–2013. gads) (1).
   2. pants
   Komisija pieņem nostāju, kādu Savienība ieņem Apvienotajā komitejā, kas izveidota ar nolīguma 4. panta 1. punktu.
   3. pants
   Padomes priekšsēdētājs Savienības vārdā sniedz nolīguma 5. panta 2. punktā paredzēto paziņojumu.
   4. pants
   Šis lēmums stājas spēkā tā pieņemšanas dienā.
   
      Briselē, 2011. gada 9. martā
      
         
            Padomes vārdā –
         
            priekšsēdētājs
         
         CSÉFALVAY Z.
      
   
   
      (1)  OV L 245, 17.9.2010., 2. lpp.